കുന്നിക്കോട് പത്തനാപുരം റോഡ് നവീകരണത്തിന് 18 കോടി കുന്നിക്കോട് : ശബരി പാത കടന്ന് പോകുന്ന കുന്നിക്കോട് പത്തനാപുരം റോഡ് നവീകണത്തിന് നബാര്ഡില് നിന്ന് 18 കോടി രൂപ അനുവദിച്ചതായി കെ.ബി.ഗണേശ് കുമാര് എം.എല്.എ അറിയിച്ചു. റോഡിന് വീതി കുറവുള്ള ഭാഗങ്ങളില് ഇരു വശത്ത് നിന്നും വസ്തുക്കള് ഏറ്റെടുത്ത് വീതി കൂട്ടും. ഇതിനോടൊപ്പം ഓടയും നടപ്പാതയും നിര്മ്മിക്കും. നിലവില് അഞ്ചര മീറ്റര് വീതിയിലാണ് റോഡില് ടാറിംഗ് നടത്തിയിട്ടുള്ളത്. അത് ഏഴര മീറ്ററായി ഉയര്ത്തി ദേശീയ നിലവാരത്തിലുള്ള റോഡായി ഉയര്ത്താനാണ് പദ്ധതിയിട്ടിരിക്കുന്നത്.